2. ลักษณะการประกอบธุรกิจ

2.1 ประวัติความเป็นมา

บริษัทก่อตั้งเมื่อวันที่ 7 กรกฎาคม 2519 โดยใช้ชื่อว่า “บริษัท ไทยเพาเวอร์เนท จำกัด”
โดยมีทุนจดทะเบียนเพียง 1 ล้านบาทเท่านั้น
ด้วยจุดมุ่งหมายที่ต้องการพัฒนาวัตถุดิบสำหรับชุดชั้นในที่ผลิตในเมืองไทยให้มีคุณภาพทัดเทียมกับตลาดต่างประเทศ
บริษัทจึงถือกำเนิดขึ้นเพื่อสนองความต้องการของตลาดในขณะนั้น

ในระยะเริ่มต้นของธุรกิจ บริษัทเริ่มจากการผลิตผ้าเพาเวอร์เนท ซึ่งเป็นวัตถุดิบชุดชั้นใน
และเย็บตะขอเสื้อชั้นในเท่านั้น ต่อมาบริษัทได้ขยายการผลิตไปสู่ผ้าลูกไม้ปัก, ผ้าไม่ทอ, แถบยางยืด
ซึ่งวัตถุดิบเหล่านี้ถือเป็นส่วนสำคัญที่ทำให้บริษัทก้าวขึ้นเป็นผู้นำการผลิตวัตถุดิบชุดชั้นในสตรีที่ครบวงจร
รวมไปถึงวัตถุดิบสำหรับชุดกีฬา, ชุดลำลอง และวัตถุดิบสำหรับอุปกรณ์ในรถยนต์อีกด้วย

ปี 2527 บริษัทเปลี่ยนชื่อจากเดิม “บริษัท ไทยเพาเวอร์เนท จำกัด มาเป็น “บริษัท
เท็กซ์ไทล์เพรสทีจ จำกัด”
และบริษัทถือเป็นผู้ผลิตวัตถุดิบสำหรับชุดชั้นในสตรีที่ครบวงจรแห่งแรกในประเทศไทย

ปี 2530 บริษัทเพิ่มทุนจดทะเบียนเป็น 36
ล้านบาทและได้เข้าจดทะเบียนในตลาดหลักทรัพย์แห่งประเทศไทย

ปี 2531 บริษัทเพิ่มทุนจดทะเบียนเป็น 72 ล้านบาท

ปี 2537 บริษัทได้จดทะเบียนแปรสภาพจากบริษัทจำกัด เป็นบริษัทมหาชน

ปี 2539 บริษัทเพิ่มทุนจดทะเบียนเป็น 108 ล้านบาท
เพื่อขยายกำลังการผลิตและพัฒนาสินค้าให้ตรงกับความต้องการของตลาดในปัจจุบัน

นับจากวันก่อตั้งบริษัทมาจนกระทั่งปัจจุบัน บริษัทได้ผ่านวิกฤตการณ์ที่สำคัญมาหลายครั้ง
และครั้งที่รุนแรงที่สุด คือ วิกฤตการณ์ทางเศรษฐกิจในปี 2540
ซึ่งบริษัทได้แก้ไขสถานการณ์ด้วยนโยบายเพิ่มประสิทธิภาพในการทำงานและลดค่าใช้จ่ายที่ไม่จำเป็น
พร้อมปรับกลยุทธ์การทำตลาดด้านการส่งออกใหม่
โดยใช้ประโยชน์จากการอ่อนตัวของค่าเงินบาทและเร่งขยายตลาดไปยังตลาดต่างประเทศเพิ่มขึ้น
ในปี 2540 นี้ บริษัทได้เข้าร่วมกับบริษัทในกลุ่มจัดงาน SAHA GROUP EXPORT’ 98
ขึ้นเป็นครั้งแรก และต่อมาในปี 2541 ได้เปลี่ยนรูปแบบของงานเป็น SAHA GROUP EXPORT &
TRADE EXHIBITION ครั้งที่ 2 ซึ่งเน้นทั้งตลาดในประเทศและตลาดต่างประเทศ
จากการจัดงานที่ผ่านมาได้รับการตอบรับเป็นอย่างดีจึงทำให้มีการจัดงานต่อเนื่องเป็นประจำทุกปีจนถึงปัจจุบันถือเป็นครั้งที่
11 แล้ว ซึ่งในปี 2550 ทางบริษัทได้แสดงศักยภาพความเป็นผู้นำทางด้านสิ่งทอโดยเปิดตัวนวัตกรรม
“3D Fabric; The Ultimate Material for Bra Cup” และ “ผ้า Dry Max
ผ้าแห้งสบายระบายเหงื่อ”

อีกหนึ่งความสำเร็จที่บริษัทก้าวสู่ตลาดนานาชาติ ก็คือบริษัทได้เข้าร่วมงาน Interfiliere –Lyon
, France 2007 ซึ่งเป็นงานแสดงสินค้าสำหรับผู้ผลิตในวงการสิ่งทอชั้นนำทั่วโลก
โดยในปีนี้ไฮไลท์สำคัญ TPCORP ได้เปิดตัวผ้า Keyaki lto Series นวัตกรรมใหม่สำหรับผ้า
Cotton ที่ช่วยชะลอการเกิดขน และเปิดตัวนวัตกรรม 3D Fabric: The Ultimate Material
for Bra Cup ที่ได้รับรางวัลจากการประกวด ”สุดยอดนวัตกรรมเครือสหพัฒน์ฯ”
พร้อมทั้งการเปิดตัวครั้งแรกกับผ้าเพื่อคนรักผิว SetaDermis Fabric และภายในงานครั้งนี้
นายชนิน รัตนวิจัย กรรมการบริหาร ได้รับเกียรติให้ร่วมบรรยายสัมมนาในหัวข้อ “3D Fabric, a
new generation of light spacers” ร่วมกับนักวิชาการด้านสิ่งทอจากนานาประเทศ
ซึ่งถือเป็นการแสดงศักยภาพในการผลิตที่ทัดเทียมกับต่างชาติ

ในปี 2550 ที่ผ่านมาบริษัทได้รับความไว้วางใจจาก Wacoal Japan
ให้จัดงานแสดงวัตถุดิบสำหรับชุดชั้นในขึ้นเมื่อวันที่ 30 – 31 มกราคม 2550 ณ กรุงโตเกียว
ประเทศญี่ปุ่น
ซึ่งวัตถุดิบที่สามารถนำไปแสดงนั้นจะต้องผ่านการทดสอบคุณภาพตามมาตรฐานของญี่ปุ่นอย่างเคร่งครัด
จึงจะสามารถนำสินค้าออกแสดงได้ การเข้าร่วมงานในครั้งนี้จึงถือเป็นการแสดงให้เห็นว่า
สินค้าของ TPCORP มีศักยภาพในเรื่องคุณภาพการผลิตที่ไม่น้อยหน้ากับต่างชาติ

จากประสบการณ์ที่สั่งสมมานานกว่า 30 ปี
บริษัทมีความมุ่งมั่นสู่ความเป็นผู้ผลิตและจัดจำหน่ายวัตถุดิบประเภท Traditional Textiles และ
Technical Textiles ที่มีสินค้าหลากหลายที่สุดแห่งหนึ่งในประเทศไทย โดยมีตลาดหลัก คือ
ผู้ผลิตชุดชั้นในสตรีและผู้ผลิตชิ้นส่วนในรถยนต์
ที่มีการผลิตและจำหน่ายทั้งภายในประเทศและเพื่อการส่งออก
รวมถึงการส่งออกโดยตรงไปยังต่างประเทศ บริษัทมีกิจกรรมต่าง ๆ
เกิดขึ้นมากมายซึ่งกิจกรรมทั้งหลายต่างสร้างชื่อเสียงให้กับ TPCORP และสินค้าจาก TPCORP
ให้เป็นที่รู้จักทั้งในและต่างประเทศ อีกทั้งยังแสดงให้เห็นศักยภาพในการผลิตนวัตกรรมใหม่ ๆ
ออกสู่ตลาดอย่างสม่ำเสมอเพื่อตอบสนองความต้องการที่หลากหลายของลูกค้ามากยิ่งขึ้น
บริษัทยังคงมุ่งมั่นในการพัฒนาสินค้าและผลิตภัณฑ์
พร้อมทั้งสร้างความพึงพอใจให้กับลูกค้าด้วยผลิตภัณฑ์ที่มีคุณภาพ
เพื่อสร้างความเข้มแข็งและสร้างความมั่นคงให้กับองค์กร
อันจะนำไปสู่ความได้เปรียบทางการแข่งขันอย่างยั่งยืน

การพัฒนานวัตกรรม 

ในปี 2550 ที่ผ่านมา TPCORP คิดค้นผลิตภัณฑ์ใหม่ ๆ
มากมายเพื่อตอบรับกับกระแสความเปลี่ยนแปลงของตลาดสิ่งทอที่เน้นคุณสมบัติให้มีความแตกต่างและหลากหลายของผลิตภัณฑ์
ดังนี้

1.  Keyaki lto ให้คุณสมบัติที่โดดเด่นในการชะลอการเกิดขนบนผ้าที่ผลิตจากเส้นใยธรรมชาติ
    เช่น ผ้า cotton 100%
    ส่งผลให้ความคมชัดของสีสันและลวดลายยังคงอยู่ในสภาพเดิมตราบนานเท่านาน

2.  Silk Mirror ด้วยนวัตกรรมเทคโนโลยีการปักด้วยเครื่องจักรที่ทันสมัย
    พร้อมด้วยการออกแบบลวดลายที่เข้าใจในเทรนด์แฟชั่นของแต่ละฤดูกาล
    และการสร้างความแตกต่างอย่างมีเอกลักษณ์ของแต่ละวัฒนธรรม
    ช่วยสร้างความแตกต่างอย่างมีเอกลัษณ์ให้กับ “Silk Mirror”
    ในเรื่องความเงางามเหนือกว่า
    ที่ช่วยสะท้อนพร้อมขับเน้นให้ลวดลายโดดเด่นและคมชัดขึ้นเป็นพิเศษ

3.  SetaDermis ผ้าสำหรับคนรักผิว บำรุงผิวได้ง่าย ๆ
    เพียงแค่การสวมใส่ด้วยคุณสมบัติพิเศษของโปรตีนจากกาวไหมที่ซึมลึกอยู่ในทุก ๆ เส้นใยของผ้า
    SetaDermis ที่ช่วยเพิ่มความชุ่มชื้นให้กับผิวบริเวณที่สัมผัส

4.  3D Fabric ถือกำเนิดขึ้นภายใต้แนวความคิดหลักที่ต้องการวัสดุใหม่ที่ดีกว่า
    และเป็นมิตรกับสิ่งแวดล้อมเพื่อทดแทนการใช้ผ้าฉาบโฟม หรือโพลียูรีเทนโฟม
    ซึ่งมีข้อจำกัดหลายอย่าง เช่น การไม่ระบายอากาศ ทำให้เกิดกลิ่นอับชื้นไม่สบายตัว
    หากนำมาตากแดดบ่อย ๆ ตัวโฟมก็จะกลายเป็นสีเหลือง และยิ่งไปกว่านั้นเมื่อใช้ไปนาน ๆ
    เกิดการซักบ่อยครั้งขึ้นตัวโฟมจะยุบ ซึ่งตรงกันข้ามกับ 3D Fabric จะไม่เกิดการยุ่ยและ Non
    Yellowish แม้จะนำไปตากแดดบ่อย ๆ

5.  Dry Max “ผ้าแห้งสบาย ระบายเหงื่อ” ที่ผสาน 2 คุณสมบัติดีเลิศของผ้าเส้นใยธรรมชาติ
    ที่ดูดซึมน้ำเป็นเยี่ยม และความคงทนเป็นยอดของผ้าใยสังเคราะห์
    เพื่อมอบความแห้งสบายสูงสุดให้กับผู้สวมใส่

การพัฒนาด้านบริหารจัดการ

บริษัทยึดมั่นในนโยบายคุณภาพที่ต้องการผลิตสินค้าที่มีคุณภาพเพื่อความพึงพอใจของลูกค้า
ดังนั้นบริษัทจึงเริ่มโครงการพัฒนาระบบคุณภาพมาตรฐาน ISO 9002 มาใช้ตั้งแต่ปี 2541
ซึ่งบริษัทได้มีการพัฒนาและปรับปรุงจนได้รับการรับรองระบบคุณภาพมาตรฐานสากล ISO 9001 :
2000 จากสถาบันรับรองคุณภาพ TUV Rhienland (TUV) ตั้งแต่วันที่ 26 ธันวาคม 2545
อีกทั้งบริษัทยังเล็งเห็นความสำคัญของการใช้เทคโนโลยีสารสนเทศมาพัฒนาระบบการทำงาน
บริษัทจึงได้พัฒนาระบบข้อมูลโดยนำระบบ SAP (Systems Application Products)
เข้ามาใช้ในการปฏิบัติงานเพื่อการบริหารจัดการอย่างมีประสิทธิภาพและเป็นปัจจุบัน

การพัฒนาบุคลากร

บริษัทได้ให้ความสำคัญต่อการบริหารทรัพยากรบุคคลโดยเฉพาะการเน้นให้บุคลากรทั้งหมดมีส่วนร่วมในระบบงานต่าง
ๆ ทั้งในการผลิตสินค้าที่มีคุณภาพ บริการที่ดี และกลยุทธ์ต่าง ๆ
ที่จะนำไปสู่การเจริญเติบโตของบริษัทในรูปแบบการพัฒนาพนักงานในด้านการฝึกอบรมในเรื่องความรู้และทักษะต่าง
ๆ เกี่ยวกับงาน การบริหารจัดการ ตลอดจนการส่งพนักงานไปศึกษาระบบงานต่าง ๆ
จากคู่ค้าของบริษัททั้งในและต่างประเทศ เพื่อพัฒนาบุคลากรให้ยั่งยืนและแข่งขันได้ในทุกสถานการณ์
อีกทั้งได้เล็งเห็นความสำคัญของความปลอดภัยและอาชีวอนามัยในการทำงาน จึงส่งเสริมให้ความรู้
สร้างจิตสำนึก ในด้านความปลอดภัย สิ่งแวดล้อม เพื่อลดอุบัติเหตุในการทำงาน
และเพิ่มประสิทธิภาพในการทำงานมากยิ่งขึ้น

ความรับผิดชอบต่อสังคมและชุมชน

แม้ว่าบริษัทจะมีความมุ่งมั่นเป็นผู้นำในการผลิตวัตถุดิบสำหรับชุดชั้นในสตรี ชุดกีฬา
และชิ้นส่วนในรถยนต์ แต่บริษัทก็มิได้ละเลยความรับผิดชอบต่อสังคม ชุมชน และสิ่งแวดล้อม
โดยบริษัทร่วมส่งเสริมกิจกรรมต่างๆ ดังนี้

ในด้านสุขอนามัย ด้วยบริษัทได้ตระหนักถึงเรื่องสุขอนามัยและสิ่งแวดล้อมเป็นสำคัญ
บริษัทจึงได้พัฒนาผลิตภัณฑ์และกระบวนการผลิตเพื่อไม่ให้เป็นอันตรายต่อผู้สวมใส่และไม่ส่งผลกระทบต่อสิ่งแวดล้อม
และเมื่อวันที่ 18 มิถุนายน 2542
บริษัทได้รับใบรับรองผลิตภัณฑ์รักษาสิ่งแวดล้อมและไม่ทำลายผิวหนัง Oko - Tex
จากประเทศสวิสเซอร์แลนด์
ซึ่งทำให้ลูกค้ามั่นใจในคุณภาพสินค้าของบริษัทได้ว่าไม่ส่งผลกระทบต่อสิ่งแวดล้อมและไม่ระคายเคืองต่อผิวหนังของผู้สวมใส่

ในด้านการสร้างเสริมสุขภาพ บริษัทมีนโยบายส่งเสริมดูแลสุขภาพอนามัยของพนักงาน โดยในปี
2550 นี้ บริษัทได้ร่วมกับโรงพยาบาลสมเด็จพระบรมราชเทวี ณ ศรีราชา
เพื่อตรวจสุขภาพคัดกรองความเสี่ยงต่อการเกิดโรคในสถานประกอบการในอนาคต
รวมทั้งได้จัดโครงการป้องกันและจัดการวัณโรคและเอดส์ในสถานประกอบการ ,
การพัฒนากลวิธีหลักในการป้องกันแก้ไขปัญหาเอดส์ ,
โครงการสร้างเสริมคุณภาพชีวิตคนทำงานในสถานประกอบการจังหวัดชลบุรี
อีกทั้งบริษัทได้ส่งพนักงานเข้าร่วมแข่งขันกีฬาชมรมบริหารบุคคลเครือสหพัฒนฯ หลายประเภทด้วยกัน
เช่น เปตอง วอลเลย์บอล ตะกร้อ เป็นต้น เพื่อเป็นการเสริมสร้างสุขภาพอนามัย
และรู้จักการทำงานเป็นทีม

ในด้านสังคมและชุมชน TPCORP ร่วมมือกับโครงการรณรงค์นอนหลับให้เพียงพอ ทุนง่วงอย่าขับ
มูลนิธิรามาธิบดี ผลิตหมอนโต๊ะขึ้นมาสำหรับโครงการนี้ โดยจัดจำหน่ายในราคาถูก
วัตถุประสงค์ของโครงการเพื่อให้เด็กได้งีบหลับช่วงหลังอาหารกลางวัน 10 – 15 นาที
เพราะจากการศึกษาพบว่า การงีบหลับจะทำให้สมองเด็กสดชื่น กระปรี้กระเปร่า
เรียนรู้ได้ดีและฉลาดขึ้น นอกจากนี้
บริษัทยังสนับสนุนทุนการศึกษาให้กับสมาคมส่งเสริมเทคโนโลยีไทย – ญี่ปุ่น (สสท)
เพื่อสร้างบุคลากรขึ้นมารองรับการเติบโตในด้านอุตสาหกรรม และยังร่วมกับหอการค้าไทย
สนับสนุนการจัดพิมพ์หนังสือ เศรษฐกิจพอเพียง ปรัชญาใหม่ในยุคโลกาภิวัฒน์
รวมทั้งได้จัดโครงการลดอุบัติเหตุเป็นศูนย์ในสถานประกอบการ

ในด้านสาธารณประโยชน์ บริษัทได้บริจาคเงินให้กับมูลนิธิ ดร.เทียม โชควัฒนา
เพื่อนำไปใช้ในกิจกรรมสาธารณประโยชน์ อาทิ ทูลเกล้าฯ ถวายสมทบทุนมูลนิธิชัยพัฒนา
และร่วมก่อสร้างอาคารบริการโรงพยาบาลวัดจันทร์ ,
ร่วมสมทบทุนการจัดสร้างรถเอกซเรย์เต้านมเคลื่อนที่ระบบดิจิตอลกับโครงการวาโก้ โบว์ชมพู
เพื่อเป็นการเทิดพระเกียรติและร่วมเฉลิมฉลองในพิธีมหามงคลเฉลิมพระชนมพรรษา 80 พรรษา

2.2 ภาพรวมการประกอบธุรกิจของบริษัท บริษัทย่อย บริษัทร่วม

2.2.1 นโยบายการแบ่งการดำเนินงานของบริษัทในกลุ่ม

บริษัท ทำหน้าที่วางแผนการผลิตป้อน ORDER
ไปยังบริษัทย่อยของแต่ละโรงงานตลอดจนควบคุมการบริหารงานด้านจัดซื้อวัตถุดิบ
อุปกรณ์ด้านสารสนเทศ ด้านบัญชีการเงิน ด้านทรัพยากรบุคคล และเป็นผู้ทำการตลาด
และขายสินค้าของบริษัทย่อย นอกเหนือไปจากการผลิตสินค้าโดยบริษัทเองด้วย

บริษัทย่อย ทำหน้าที่เป็นโรงงานผลิตสินค้า และขายสินค้าทั้งหมดที่ผลิตได้ให้แก่บริษัท

โครงสร้างหุ้นในกลุ่มบริษัท

+-----------------+-----------------+-------+--------+------+-------+
| ชื่อบริษัท          | ประเภทธุรกิจ      | อัต    | จำนวน  | จำ   | ชนิด   |
|                 |                 | ราการ | หุ้นที่จำห | นวนห | ของหุ้น |
|                 |                 | ถือหุ้น% | น่ายแล้ว | ุ้นที่ถือ |       |
+-----------------+-----------------+-------+--------+------+-------+
| บจก.เพ          | ผลิตผ้าลูกไม้       | 99.99 | 1,0    | 999  | สามัญ  |
| รสทีจเอ็มบรอยเดอรี่ |                 |       | 00,000 | ,986 |       |
|                 | การฟ            | 99.99 |        |      | สามัญ  |
| บจก.เพรสทีจพลัส   | อกย้อมและตกแต่งผ้า |       | 7      | 749  |       |
|                 |                 | 5     | 50,000 | ,993 | สามัญ  |
| บจก.ที.ยู.ซี.      | ผลิตแถบยางยืด,    | 2.245 |        |      |       |
| อีลาสติค          | ผ้ายืด,ผ้าถักกลม    |       | 1,6    | 835  | สามัญ  |
|                 |                 | 46.00 | 00,000 | ,800 |       |
| บจก.แวลู แอ๊ดเด็ด  | รับจ้างพิมพ์และปักผ้า |       |        |      |       |
| เท็กซ์ไทล์         |                 |       | 1      | 75   |       |
|                 |                 |       | 65,000 | ,900 |       |
+-----------------+-----------------+-------+--------+------+-------+

บริษัท เพรสทีจเอ็มบรอยเดอรี่ จำกัด

-   ประกอบกิจการประเภทผลิตผ้าลูกไม้ปักสำหรับตลาดระดับบน

- โดยมีสำนักงานและโรงงาน ตั้งอยู่ที่เขตส่งเสริมอุตสาหกรรม เขต 3 อำเภอกบินทร์บุรี
จังหวัดปราจีนบุรี

- ได้รับส่งเสริมการลงทุน ตาม พ.ร.บ. การส่งเสริมการลงทุน พ.ศ. 2520 ในกิจการประเภท
3.5 เคหะสิ่งทอหรือผลิตภัณฑ์จากผ้า การผลิตผ้าลูกไม้

- โดยมี บริษัท เท็กซ์ไทล์เพรสทีจ จำกัด (มหาชน) เป็นผู้จัดจำหน่าย

บริษัท เพรสทีจพลัส จำกัด

-   ประกอบกิจการประเภทการฟอกย้อมและตกแต่งผ้า

- โดยมีสำนักงานและโรงงาน ตั้งอยู่ที่เขตส่งเสริมอุตสาหกรรม เขต 3 อำเภอกบินทร์บุรี
จังหวัดปราจีนบุรี

- ได้รับส่งเสริมการลงทุน ตาม พ.ร.บ. การส่งเสริมการลงทุน พ.ศ.2520 ในกิจการประเภท
3.14 การฟอกย้อม พิมพ์และแต่งสำเร็จ

- โดยมี บริษัท เท็กซ์ไทล์เพรสทีจ จำกัด (มหาชน) เป็นผู้จัดจำหน่าย

บริษัท ที.ยู.ซี. อีลาสติค จำกัด

-   ประกอบกิจการประเภทผลิตทอแถบยางยืด, ผ้าถักยืด, ผ้าถักกลม สำหรับผลิตชุดชั้นใน

ชุดว่ายน้ำ และชุดกีฬา

- โดยมีสำนักงานและโรงงานตั้งอยู่ที่เขตส่งเสริมอุตสาหกรรมเขต 3 อำเภอกบินทร์บุรี
จังหวัดปราจีนบุรี

- ได้รับส่งเสริมการลงทุนตาม พ.ร.บ. การส่งเสริมการลงทุน พ.ศ. 2520 ในกิจการประเภท
3.2 การทอหรือถักผ้า

- โดยมี บริษัท เท็กซ์ไทล์เพรสทีจ จำกัด (มหาชน) เป็นผู้จัดจำหน่าย

บริษัท แวลู แอ๊ดเด็ด เท็กซ์ไทล์ จำกัด

- ประกอบกิจการรับจ้างพิมพ์และปักผ้า

-   โดยมีสำนักงานและโรงงานตั้งอยู่ที่สวนอุตสาหกรรมฯ อำเภอศรีราชา จังหวัดชลบุรี

รับจ้างพิมพ์และปักผ้าให้กับโรงงานอุตสาหกรรมและลูกค้าทั่วไป

2.3 โครงสร้างรายได้

2.3.1 จำแนกตามส่วนงาน

( หน่วย : ล้านบาท )

  ---------------------- ------------- ---------- ------------- ----------
  รายการ                 2550          %          2549          %

  ขายในประเทศ            1,690         84.13      1,800         83.60

  ขายต่างประเทศ           319           15.87      353           16.40

  รวม                    2,009         100.00     2,153         100.00
  ---------------------- ------------- ---------- ------------- ----------

2.3.2 รายได้ของบริษัทย่อยและบริษัทร่วม

( หน่วย : ล้านบาท )

+------------+-------------+---------+--------+------+--------+------+
| ผลิตภัณฑ์ /   | ดำเนินการโดย | สัดส     | 2549   |      | 2549   |      |
| บริการ      |             | ่วนการถือ |        |      |        |      |
|            |             | หุ้นของบร |        |      |        |      |
|            |             | ิษัท( % ) |        |      |        |      |
+------------+-------------+---------+--------+------+--------+------+
|            |             |         | รายได้  | %    | รายได้  | %    |
+------------+-------------+---------+--------+------+--------+------+
| บริษัทย่อย    | บจก.เพรสทีจ  | 99.99   | 124.76 | 9    | 154.67 | 9    |
|            | เอ็มบรอยเดอรี่ |         |        | 7.88 |        | 6.97 |
| - ผ้าลูกไม้ปัก |             |         | 2.70   |      | 4.84   |      |
|            |             |         |        | 2.12 |        | 3.03 |
| - อื่น ๆ     |             |         |        |      |        |      |
+------------+-------------+---------+--------+------+--------+------+
| รวม        |             |         | 127.46 | 10   | 159.51 | 10   |
|            |             |         |        | 0.00 |        | 0.00 |
+------------+-------------+---------+--------+------+--------+------+
| -          | บจก. เพรสทีจ | 99.99   | 441.58 | 9    | 473.85 | 9    |
| การฟอกย้อม  |             |         |        | 9.78 |        | 9.84 |
| และตกแต่งผ้า | พลัส         |         | 0.97   |      | 0.75   |      |
|            |             |         |        | 0.22 |        | 0.16 |
| - อื่น ๆ     |             |         |        |      |        |      |
+------------+-------------+---------+--------+------+--------+------+
| รวม        |             |         | 442.55 | 10   | 474.60 | 10   |
|            |             |         |        | 0.00 |        | 0.00 |
+------------+-------------+---------+--------+------+--------+------+
| - ถักผ้ายืด,  | บจก. ที.ยู.ซี. | 52.245  | 731.76 | 9    | 778.59 | 9    |
| ทอ         |             |         |        | 9.01 |        | 8.89 |
| แถบยางยืด   | อีลาสติค      |         | 7.29   |      | 8.75   |      |
|            |             |         |        | 0.99 |        | 1.11 |
| - อื่น ๆ     |             |         |        |      |        |      |
+------------+-------------+---------+--------+------+--------+------+
| รวม        |             |         | 739.05 | 10   | 787.34 | 10   |
|            |             |         |        | 0.00 |        | 0.00 |
+------------+-------------+---------+--------+------+--------+------+
| บริษัทร่วม    | บจก. แวลู    | 46.00   | 49.34  | 9    | 55.98  | 9    |
|            |             |         |        | 8.70 |        | 8.70 |
| -          | แอ๊ดเด็ด      |         | 0.55   |      | 0.74   |      |
| รับ         |             |         |        | 1.30 |        | 1.30 |
| จ้างพิมพ์ปักผ้า | เท็กซ์ไทล์     |         |        |      |        |      |
|            |             |         |        |      |        |      |
| - อื่น ๆ     |             |         |        |      |        |      |
+------------+-------------+---------+--------+------+--------+------+
| รวม        |             |         | 49.89  | 10   | 56.72  | 10   |
|            |             |         |        | 0.00 |        | 0.00 |
+------------+-------------+---------+--------+------+--------+------+

การเปลี่ยนแปลงในปีที่ผ่านมา

ลักษณะการประกอบธุรกิจเกี่ยวกับผลิตภัณฑ์หรือบริการ การตลาด การผลิต หรือการจัดหาผลิตภัณฑ์
ของบริษัท, บริษัทย่อยและบริษัทร่วม ไม่มีการเปลี่ยนแปลง ยังคงเป็นโครงสร้างเดิม

2.4 เป้าหมายการดำเนินธุรกิจ

บริษัทมีเป้าหมายไว้อย่างชัดเจนว่าบริษัทจะเป็นผู้นำทางด้านการผลิตและการจำหน่ายวัตถุดิบสำหรับ
Apparel และ Technical Textile
รวมทั้งมีเป้าหมายที่จะขยายฐานการส่งออกไปยังต่างประเทศให้มากขึ้น
และในขณะเดียวกันบริษัทยังมีความมุ่งมั่นที่จะพัฒนาสินค้าเดิมให้มีมูลค่าเพิ่มขึ้น
เพื่อให้สอดคล้องกับความต้องการและพฤติกรรมของผู้บริโภคที่เปลี่ยนแปลงตลอดเวลา
และพัฒนาสินค้าใหม่ ๆ เพิ่มเติมเพื่อให้ลูกค้ามีทางเลือกมากขึ้น
รวมทั้งยังมุ่งเน้นการขยายตลาดไปยังกลุ่มลูกค้ารายใหม่อีกด้วย